ઇન્ટરનેટની ફુલ સગવડ સાથેનાં સ્માર્ટ ટીવી સરેરાશ ચાલીસ ઇંચથી શરૂ થાય છે, જે લગભગ એક લાખ રૂપિયામાં પડે છે. બત્રીસ ઇંચનાં સ્માર્ટ ટીવી પણ ઉપલબ્ધ છે, પરંતુ એમાં ઇન્ટરનેટ પરથી અમુક મર્યાદિત સગવડો જ વાપરવા મળે છે. એની કિંમત પંચાવનથી સાઠ હજાર જેટલી થવા જાય છે. જો સ્કીમમાં ન હોય તો આ ઉપરાંત તમારે એચડીએમઆઇ કેબલ, થ્રી-ડી ફિલ્મો જોવા માટે બ્લુ રે પ્લેયર, પરિવારના દરેક સભ્ય માટે થ્રી-ડી ચશ્માં, થિયેટરનો અનુભવ કરાવે એવી હાઇટેક સ્પીકર સિસ્ટમ વગેરે ઍક્સેસરીઝ ખરીદવાની રહે એ અલગ.